கேள்வி: ஆஸ்டியோகால்சின் பற்றி நீங்கள் என்ன அறிந்துள்ளீர்கள்?
பதில்: File:Osteocalcin_1Q8H.png ஆஸ்டியோகால்சினின் படிகம் வடிவம்|right|thumb|250 px]] ஆஸ்டியோகால்சின் (Osteocalcin) [மற்றொரு பெயர்: எலும்பு காமா-கார்பாக்சி குளுடாமிக் அமிலம் கொண்ட புரதம் (bone gamma-carboxyglutamic acid-containing protein; BGLAP)], எலும்பு, பல் மூலப் பகுதிகளில் காணப்படும் ஒரு நார்த்திசுவற்ற புரதம். மனிதர்களில் இப்புரதம் நிறப்புரி 1- ல் உள்ள ஒரு (BGLAP) மரபணு குறியாக்கம் செய்யப்படுகிறது. இதனுடைய ஏற்பி (GPRC6A) ஜி-புரதம் பிணைக்கப்பட்ட ஒன்றாகும். அத்திமூலச்செல்கள் மட்டுமே ஆஸ்டியோகால்சினைச் சுரக்கின்றன. எனவே, எலும்பு வளர்சிதைமாற்றம் நெறிபடுத்தலில் (எலும்பு மற்றும் அதன் செல்கள் உருவாக்கத்தில்) இது பங்கேற்பதாகக் கருதப்படுகிறது. எலும்பு கனிமமாக்கலிலும், கால்சியம் அயனி சமநிலையைப் பேணுவதிலும் தொடர்பு கொண்டதாக உள்ளது. ஆஸ்டியோகால்சின் உடலில் ஒரு இயக்குநீர்ப்போலச் செயற்படுகிறது: கணையம் பீட்டா உயிரணுக்களிலிருந்து அதிகளவு இன்சுலின் வெளியிடச் செய்யும் அதேவேளையில் கொழுப்பு செல்களிலிருந்து, இன்சுலினிற்கான உணர்திறனை அதிகரிக்கச் செய்யும் அடிப்போனெக்டின் என்னும் இயக்குநீரை வெளியிடச் செய்கிறது.